Արտահերթ ընտրություններ, սովորաբար, լինում են, երբ քաղաքական պայքարն ի վերջո հանգում է դրա անհրաժեշտությանը: Հայաստանում, գոնե այս պահի դրությամբ, քաղաքական պայքարի մասին խոսելն անգամ մեղք է, էլ ուր մնաց ասենք, թե այդ պայքարը կհանգեցնի արտահերթ ընտրությունների: Ընտրությունները (այդ թվում եւ՝ արտահերթ) սովորաբար նախորդում են իշխանափոխությանը: Մենք իշխանափոխությունը կատարել եւ նոր ենք գնում ընտրության: Սա էլ մի տարբերակ է, որ կիրառել են շատ ժողովուրդներ, օրինակ՝ ուկրաինացիները` մի տարբերությամբ միայն, որ նրանց մայդանը մերի պես խաղաղ, սիրառատ ու ջերմ չէր: Դա չէ հարցը, կարծում եմ` դեռ պետք է պարզել` որեւէ մեկին այսօր պե՞տք են ընտրություններ սեղմ կամ ողջամիտ ժամկետներում, թե՞ ոչ: